แก้ไม่ตกหนี้ครัวเรือน บิ๊กตู่สั่งรายสัปดาห์ให้เร่งแก้
บิ๊กตู่สั่งรายสัปดาห์ ให้ทุกหน่วยงานเร่งแก้ปัญหาหนี้ครัวเรือนให้เป็นรูปธรรม รายงานให้ทราบทุกไตรมาส
1 มี.ค. 2565

นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรี และ รมว.กลาโหม ได้สั่งการในที่ประชุมคณะรัฐมนตรี (ครม.) ในวันนี้ว่า ให้ทุกหน่วยงานที่เกี่ยวข้องเร่งบูรณาการแก้ไขปัญหาหนี้ครัวเรือน ทั้ง หนี้ กยศ. หนี้เช่าซื้อรถยนต์ และรถจักรยานยนต์ หนี้ข้าราชการ ครู ทหาร ตำรวจ หนี้หนี้บัตรเครดิต เป็นต้นโดยการแก้ปัญหาหนี้ครัวเรือนนี้ นายกได้สั่งการให้หน่วยงานที่เกี่ยวข้อง เช่น ศูนย์ยุติธรรมสร้างสุข กรมคุ้มครองสิทธิและเสรีภาพ กระทรวงยุติธรรม ก.ล.ต. ศูนย์ไกล่เกลี่ยข้อพิพาท กรมบังคับคดี กรมควบคุมสิทธิและเสรีภาพ กองทุน กยศ. ธนาคารออมสิน ธนาคารอิสลามแห่งประเทศไทย ได้ติดตามและปฏิบัติการแก้ไขให้เกิดเป็นรูปธรรมอย่างมีระบบนอกจากนี้นายกยังสั่งให้รายงานแการแก้ปัญหนี้ครัวเรือนทุกไตรมาส เพราต้องให้สอดคล้องการแก้ปัญหาความยากจนของรัฐบาล ที่ตั้งให้ปี 2565 เป็นปีแห่งการแก้ไขหนี้ครัวเรือน